talveõhtuid veedan siin.    tänane lõunalkäik lõppes küsimusega "miks mitte?". ja seda märksõna Tartu Maraton peale. tõepoolest, miks mitte. pole seni rahvaspordiürituste ühel pärlil kaasa löönud ja sel aastal lubab lumist talve. kuu aja pärast siis.    üle-eile proovisin seni vingeima suusapaariga sõita. suusalaenutuse pakutavad on nende kõrval ikka lauad. edasiliikumiseks nähtav vaev kahanes jõudsalt ning laskumistelgi ei pidanud poolelt mäelt raiuma hakkama, et teistele jalgu mitte jääda ning tõusudestki sai lenneldes üles. suusatamine võib nii meeldima hakatagi. suusal ja suusal on vahe. ja keppidel. ja saabastel. teate ise, kuhu tüürib :P    kaks tobedat käpulikäimist proovisin muidugi ka ära.  õppetund, et ei ole vaja hoo pealt hakata laskumisel klassikajälge sisenema. suusk ei ole rulluisk, et hüppad ja tõstad, see vajab veel harjumist. muidu, vinge - lumi, lumine mets, värske õhk, loodus. uhh. lähen katsetan täna Nõmme radu ka vahelduseks. rajal siis ehk näeme.